CELEX: 32011D0848
Language: el
Date: 2011-12-16 00:00:00
Title: Εκτελεστική απόφαση 2011/848/ΚΕΠΠΑ του Συμβουλίου, της 16ης Δεκεμβρίου 2011 , για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 335/83
            
         ΕΚΤΕΛΕΣΤΙΚΉ ΑΠΌΦΑΣΗ 2011/848/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Δεκεμβρίου 2011
   για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2001/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Στις 20 Δεκεμβρίου 2010, το Συμβούλιο εξέδωσε την απόφαση 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό.
            
         
               (2)
            
            
               Στις 12 Οκτωβρίου και στις 28 Νοεμβρίου 2011, η Επιτροπή του Συμβουλίου Ασφαλείας που έχει θεσπισθεί με βάση την απόφαση 1533 (2004) του Συμβουλίου Ασφαλείας των Ηνωμένων Εθνών όσον αφορά τη Λαϊκή Δημοκρατία του Κονγκό ενημέρωσε τον κατάλογο των προσώπων και οντοτήτων που υπόκεινται σε περιοριστικά μέτρα.
            
         
               (3)
            
            
               Το παράρτημα της απόφασης 2010/788/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα που παρατίθενται στον κατάλογο του παραρτήματος της παρούσας απόφασης προστίθενται στον κατάλογο που περιέχεται στο παράρτημα της απόφασης 2010/788/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 16 Δεκεμβρίου 2011.
      
         
            Για το Συμβούλιο
         
         
            Ο Πρόεδρος
         
         T. NALEWAJK
      
   
   
      (1)  ΕΕ L 336 της 21.12.2010, σ. 30.
   
      ΠΑΡΑΡΤΗΜΑ
      
         Πρόσωπα που αναφέρονται στο άρθρο 1
      
      
                  Ονοματεπώνυμο
               
               
                  Άλλως
               
               
                  Ημερομηνία και τόπος γέννησης
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  Jamil MUKULU
               
               
                  Professor Musharaf
                  Steven Alirabaki
                  David Kyagulanyi
                  Musezi Talengelanimiro
                  Mzee Tutu
                  Abdullah Junjuaka
                  Alilabaki Kyagulanyi
               
               
                  1965
                  Εναλλακτική ημερομηνία γεννήσεως: 1η Ιανουαρίου 1964
                  
                              Χωριό Ntoke,
                           
                        
                              επαρχία Ntenjeru,
                           
                        
                              περιφέρεια Kayunga,
                           
                        
                              Ουγκάντα
                           
                        
               
                  Ουγκαντέζος
                  Ηγέτης των Ενωμένων Δημοκρατικών Δυνάμεων (ADF)
                  Διοικητής των Ενωμένων Δημοκρατικών Δυνάμεων,
               
               
                  Σύμφωνα με μη εμπιστευτικές πληροφορίες και επίσημες αναφορές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΣΑΗΕ για τη ΛΔΚ, ο Jamil Mukulu είναι ο στρατιωτικός διοικητής των Ενωμένων Δημοκρατικών Δυνάμεων (ADF), μιας αλλοδαπής ένοπλης ομάδας που δρα στη ΛΔΚ και εμποδίζει τον αφοπλισμό και τον εκούσιο επαναπατρισμό ή επανεγκατάσταση των μαχητών των ADF, όπως περιγράφεται στην παράγραφο 4 στοιχείο β) της απόφασης 1857 (2008).
               
               
                  12.10.2011
               
            
                  Hussein Muhammad
                  Nicolas Luumu
                  Talengelanimiro
               
               
                   
               
               
                   
               
               
                  Η ομάδα εμπειρογνωμόνων της επιτροπής κυρώσεων του ΣΑΗΕ για τη ΛΔΚ ανέφερε ότι ο Jamil Mukulu παρέσχε ηγετικές υπηρεσίες και υλική υποστήριξη στις ADF, μια ένοπλη ομάδα που δρα στη ΛΔΚ.
                  Σύμφωνα με διάφορες πηγές, περιλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΣΑΗΕ για τη ΛΔΚ, ο Jamil Mukulu συνέχισε να ασκεί επιρροή στα πολιτικά πράγματα, μέσω χρηματοδοτήσεων, και διατήρησε την αρχηγία και τον έλεγχο των επιτόπου δραστηριοτήτων των δυνάμεων των ADF, επιβλέποντας τις επαφές με διεθνή τρομοκρατικά δίκτυα.
               
            
                  Ntabo Ntaberi SHEKA
               
               
                   
               
               
                  4 Απριλίου 1976
                  Περιφέρεια Walikale,
                  Λαϊκή Δημοκρατία του Κονγκό
               
               
                  Κονγκολέζος
                  Γενικός διοικητής, οργάνωση Nduma Defence of Congo, ομάδα Mayi Mayi Sheka
               
               
                  Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κογκολέζικης ένοπλης ομάδας που εμποδίζει τον αφοπλισμό, την αποστράτευση ή την επανένταξη των μαχητών. Η Mayi Mayi Sheka είναι πολιτοφυλακή με έδρα το Κονγκό που δρα από βάσεις στην περιφέρεια Walikale στην ανατολική ΛΔΚ.
                  Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από εντοπίους.
                  Ο Ntabo Ntaberi Sheka έχει επίσης υποπέσει σε σοβαρές παραβιάσεις των διεθνών κανόνων στοχοθετώντας παιδιά. Ο Ntabo Ntaberi Sheka σχεδίασε και οργάνωσε σειρά επιθέσεων στην περιφέρεια Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που συνεργάσθηκε με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, βιάσθηκαν και απήχθησαν παιδιά, υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Η πολιτοφυλακή Mayi Mayi Sheka στρατολόγησε διά της βίας παιδιά και έχει στις τάξεις της παιδιά από δίκτυα στρατολόγησης.
               
               
                  28.11.2011